open-index/open-wikipedia-markdown huggingface dataset:
Jack Maumbe Mukhwana

***Jack Maumbe Mukhwana*** (18 Ogwokubiri 1939 – 27 Ogwokubiri 2017) yali Munnayuganda munnabyabufuzi, omulwanirizi w'eddembe ly'obuntu, omulwanyi w'olutalo era nga Mulwanirizi w'abantu. Ono y’omu ku baatandikawo ekibiina ky’ebyobufuzi ekiri mu buyinza ekya National Resistance Movement (NRM) ekibiina ky'obufuzi mu Uganda ekikulemberwa Pulezidenti Yoweri Museveni .   

## Obulamu bw'obuto
Jack Maumbe Mukhwana yazaalibwa mu maka agalimu abakazi abangi e Busiu mu disitulikiti y’e Mbale mu buvanjuba bwa Uganda kyokka oluvannyuma n’asengukira ku kyalo Mabanga mu Gombolola ya Bungokho, mu Parish ya Busilikori. Yasomera mu Nabongo Primary School, Nabumali SSS era n’asembayo mu Makerere University eno nga gyeyasisinkanira mukyala we Beth Maumbe era naamuwasa mu 1970. Yalina abaana mukaaga.      

## Omulimu gw’ebyobufuzi
Yalwana mu lutalo lw'okununula eggwanga okulwanyisa gavumenti ya nnakyemalira eya Idi Amin . Yali muyeekera w’ekibinja ekyali kimanyiddwa nga Front for National Salvation (FRONASA) ng’ali wamu n’abaazirwanako abalala nga Museveni eyali omukulembeze mu kiseera ekyo. Era yali mulwanirizi w'abantu ng’akola ng’omukutu wakati wa bannabyabufuzi b’obuvanjuba bwa Uganda ne gavumenti eya wakati mu biseera by'obutakkaanya n’okuwakanya. Mu kiseera ekimu mu lutalo lw’okununula, ajjukirwa nnyo olw’okukweka n’okukuuma Pulezidenti Museveni okuva ku bajaasi ba Idi Amin abaali beesomye okutta bannakibiina kya FRONASA bonna abaali abayeekera mu kiseera ekyo. Mu 1986 Jack yalondebwa okuba Minisita omubeezi ow’amawulire ate oluvannyuma n’afuuka omubaka wa palamenti mu disitulikiti y’e Mbale.  

## Okufa
Yafa kookolo w'ekyenda nga 27 Ogwokubiri 2017.  

## Ebiwandiiko ebikozesebwa
Simon D'Ujanga

**Simon Giw D'Ujanga** Munnayuganda yinginiya w'amasannyalaze era munnabyabufuzi . Mu kiseera kino ye Minisita omubeezi ow'amasannyalaze mu kabineeti ya Uganda . Yalondebwa ku kifo ekyo nga 1 Ogwomukaaga 2006.  Mu nkyukakyuka mu kabineeti eya 16 Ogwokubiri 2009,  n’eya 27 Ogwokutaano 2011,  yasigaza ekifo kye ekya kabineeti. Olw’ekifo kye eky’obwaminisita, era yali mubaka wa Palamenti (MP).

## Obuvo bwe
Yazaalibwa mu Disitulikiti y'e Zombo, nga 24 Ogwomunaana 1953. 

## Okusoma kwe
Alina diguli ye mu sayansi n'okukanika amasanyalaze eya  Bachelor of Science mu Electrical Engineering okuva mu Ssettendekero wa Makerere, yunivasite esinga obukadde mu Uganda, nga yatandikibwawo mu 1922. Era alina diguli ey'okubiri mu sayansi eya Master of Science mu mulimu gwe gumu, okuva mu Aston University, e Birmingham, mu Bungereza . Alina n’ebisaanyizo ebirala eby’ekikugu n’obwammemba mu by’amasannyalaze n’amateeka. 

## Obumanyirivu mu mirimu
Simon D’Ujanga yaweereza ng’omumyuka wa maneja w’ekitongole ekyavaawo ekya Uganda Electricity Board, kkampuni ya gavumenti eyali ekola ku by’amasannyalaze, okuva mu 1994 okutuuka mu 1997. Okuva mu 1997 okutuuka mu 1998, yaweereza nga maneja waayo . Mu 2001, yayingira eby'obufuzi, n’avuganya ku kifo ky'omubaka mu Paalamenti akiikirira Essaza ly'e Okoro mu Disitulikiti y'e Nebbi . Yawangula.  Yaddamu okulondebwa mu 2006. Nga 1 Ogwomukaaga 2006, yalondebwa ku bwa Minisita omubeezi ow'amasannyalaze, ekifo ky'eyaweerezaamu okutuusa mu 2014.  Mu 2010, "Essaza lya Okoro" ly'ayawulwa okuva ku Disitulikiti y'e Nebbi n'etuumibwa Disitulikiti ya Zombo. Mu kulonda kw’eggwanga okwa 2011, D’Ujanga yawangulwa mu kalulu k'ekibiina eri omubaka aliko, Stanley Oribudhou Omwonya, naye nga w'akibiina ky’ebyobufuzi ekya National Resistance Movement .

## Ebimukwatako
Simon D'Ujanga mufumbo. Ava mu kibiina ky'ebyobufuzi ekya National Resistance Movement. Awandiika ennyonyi, ng’ekimu ku bintu by’ayagala ennyo.

## Laba ne

## Ebijuliziddwa

## Ebijuliziddwa w'abweru wa Wikipedia

* Omukutu gwa Palamenti ya Uganda
* Olukalala lwa baminisita mu bujjuvu, May 2011
Fred Omach

**Fred Mandir Jachan Omach** amanyikiddwa ennyo nga **Fred Omach** Munnayuganda akola mu bbanka era munnabyabufuzi . Mu kiseera kino ye ssentebe w’olukiiko olufuzi mu kitongole kya Pride Bank Limited, ekitongole ky’ebyensimbi ekya Tier II ekya Uganda.  Ekyo nga tekinnatuuka, okuva nga 14 Ogwokusatu 2017 okutuuka mu 2024, yali ssentebe w’ekitongole ekyali kivunaanyizibwa ku nguudo mu ggwanga ekya Uganda National Roads Authority, 

Yaweerezaako nga Minisita omubeezi ow’ebyensimbi mu kabineeti ya Uganda . Yalondebwa ku kifo kino mu 2006.   Mu nkyukakyuka mu kabineti eya 16 Ogwokubiri 2009,  n’eya 27 Ogwokutaano 2011,  yasigaza ekifo kye mu kabineti.

Era yaweereza nga omubaka mu Paalamenti (MP), akiikirira "Jonam County", Nebbi District okuva mu 2001 okutuuka mu 2016. 

## Obuvo bwe n’obuyigirize
Yazaalibwa mu Disitulikiti y’e Nebbi nga 16 Ogwokuna 1953. Fred Omach yasomera ku St. Aloysius College Nyapea, mu Disitulikiti y'e Zombo, mu misomo gye egya O-Levo. Oluvannyuma yeegatta ku **Lango College** mu Lira okusoma A-Levo, nga yagimaliriza mu 1973. Yayingira Ssettendekero wa Makerere, yunivasite esinga obukadde mu East Africa mu 1974, n’atikkirwa mu 1977 ne diguli mu by'enfuna eya Bachelor of Arts in economics n’okukwasaganya embeera z’abantu . 

## Emulimu gye
Oluvannyuma lw’okutikkirwa mu yunivasite y’e Makerere, yapangisibwa nga omukungu w'abakozi,(HR) aba minisitule ya Uganda evunaanyizibwa ku bakozi ba gavumenti, mu 1978. Mu 1979 yeegatta ku bbanka y'ebyobusuubuzi eya Uganda Commercial Bank (UCB) nga kati etakyaliwo, bbanka y’ebyobusuubuzi eyali esinga obunene mu kiseera ekyo. Yasituka ng’ayita mu madaala okutuusa lwe yatuuka ku ddaala lya Maneja ow'okuntikko, owa UCB. 

Yawummula emirimu gya bbanka n'ayingira eby'obufuzi eby'okulonda mu 2001. Omwaka ogwo, Omach yavuganya bulungi ku kifo ky'omubaka mu Paalamenti eky "Essaza ly'e Jonam"mu Distulikiti y'e Nebbi . Okuva ku olwo yaddamu okulondebwa obutasalako, okutuusa lwe yawangulwa mu 2016.  

Mu Gwokusatu 2017, yalondebwa okuba ssentebe w’olukiiko olufuzi olw’abantu omusanvu mu kitongole ky'ebyenguudo ekya UNRA  mu Uganda. Ekisanja kye kyatambula okutuusa mu Gwokusatu 2020. 

## Ebimukwatako
Fred Omach mufumbo. Ayagala nnyo okuyiga Baibuli, okuzannya golf n'okusoma . 

## Laba ne

* Paalamenti ya Uganda
* Stanbic Bank Uganda

## Ebijuliziddwa

## Ebijuliziddwa w'abweru wa Wikipedia

* Omukutu gwa Palamenti ya Uganda
* Olukalala lwa baminisita mu bujjuvu, May 2011
Sulaiman Madada

**Sulaiman Kyebakoze Madada** Munnayuganda munnamawulire era munnabyabufuzi era  . Ye Minisita omubeezi ow'abakadde n'abalema mu kabineeti ya Uganda . Yalondebwa ku kifo ekyo nga 1 Ogwomukaaga 2006.  Mu nkyukakyuka ezakolpebwa mu kabineti nga16 Ogwokubiri 2009,  ne nga 27 Ogwokutaano 2011,  yasigaza ekigo kye mu kabineeti. Era ye mubaka mu Paalamenti omulonde akiikirira Essaza ly'e Bbaale mu Disitulikiti y'e Kayunga . Abadde akiikirira ekitundu ekyo obutasalako okuva mu 2001. 

## Obuvo bwe n’obuyigirize
Yazaalibwa mu Disitulikiti y’e Kayunga nga 11 Ogwekkuminogumu 1961. Sulaiman Madada alina diguli mu by'empuliziganya eya Bachelor of Arts mu Mass Communication, gye yafuna mu 2009, okuva mu Kampala International University (KIU). Diguli ye eya Master of Arts mu Development Administration & Management gye yaweebwa mu 2011, nayo yagifunira ku KIU. 

## Obumanyirivu mu mirimu
Okuva mu 1986 okutuuka mu 1992, yakola nga omukugu avunanyizibwa ku bifulumira ku mpeewo (Broadcast Executive) ku leediyo emu. Wakati wa 1992 ne 2001, yeegatta ku by'obufuzi era n’alondebwa okukiikirira Essazza ly'e Bbaale, mu Disitulikiti y'e Kayunga, mu kulonda kw'ababaka ba Paalamenti mu 2001, n’aweereza mu kifo ekyo okutuusa mu 2006.   Mu 2006, yaddamu okulondebwa mu Paalamenti nga tavuganyiziddwa.  Nga 1 Ogwomukaaga 2006, yalondebwa ku bwa Minisita omubeezi akiikirira abaliko obulemu. Abadde mu kifo ekyo okuva mu Gwokubiri 2015. 

## Ebimukwatako eby'omunda
Mufumbo. Mmemba mu kibiina kye by'obufuzi ekya National Resistance Movement .Kigambibwa nti alina obwagazi obw'enjawulo mu by'obwannakyewa, n'ebyemikono .

## Laba ne

* Paalamenti ya Uganda
* Kabineeti ya Uganda
* Disitulikiti y'e Kayunga

## Ebijuliziddwa

## Ebijuliziddwa w'abweru wa Wikipedia

* Omukutu gwa Palamenti ya Uganda
* Omukutu gwa Disitulikiti y'e Kayunga
Gagawala Wambuzi

**Nelson Gagawala Wambuzi** Munnayuganda, munnabyabufuzi. Yali Minisita omubeezi ow'ebyobusuubuzi n'ebintu eby'edda mu kabineeti ya Uganda, okuva nga 1 Ogwomukaaga 2006 okutuuka nga 27 Ogwokutaano 2011.  Mu nkyukakyuka ezaliwo mu kabineti nga 27 Ogwokutaano 2011, yasuulibwa okuva mu kabineti n'asikizibwa David Wakinona . 

Era yaweereza nga omubaka mu Paalamenti (MP) omulonde ng'akiikirira "Essaza ly'e Bulamogi", mu Disitulikiti y'e Kaliro, okumala emyaka kkumi n'etaano (15) egy'omuddiring'anwa, okuva mu 1996 okutuuka mu 2011. Mu 2011, yafiirwa ekifo kye mu Paalamenti eri **Kenneth Lubogo**, munnabyabufuzi atalina kibiina nga kati ye mubaka akiikirira kitundu kino.  Mu bbanga lya wiiki nga kkumi (10), Gagawala Wambuzi yafiirwa ekifo kye mu Paalamenti nga 18 Ogwokusatu 2011 n’ekifo kye eky’obwaminisita nga 27 Ogwokutaano 2011.

## Ebijuliziddwa w'abweru wa Wikipedia

* Olukalala lwa baminisita mu bujjuvu, Ogwomukaaga 2006 
* Olukalala lwa baminisita mu bujjuvu, Ogwokubiri 2009 
* Olukalala lwa baminisita mu bujjuvu, Ogwokutaano 2011

## Laba ne

* Kabineeti ya Uganda
* Paalamenti ya Uganda

## Ebijuliziddwa
Nyamukutura Kyebambe III owe Bunyoro

**Omukama Nyamutukura Kyebambe III**  yafuga Bunyoro (ekitundu kya Uganda eya leero) okuva mu 1786 okutuuka mu 1835.   Mu 1822, mutabani we asingayo obukulu yajeema n'atandikawo obukama bwe obwetongodde, Obukama  bwa Tooro .  

## Ebijuliziddwa

# 
# 
# 
# 
#
Arthur Kaluma

**Arthur Kaluma** (yazaalibwa 1 Ogwokusatu, 2002) muzannyi wa nsero omumerika alina obutuuze e Uganda. Yazannyirako mu ttiimu ya Texas Longhorns  mu mpaka z'ensero ezamatendekero agawaggulu. Ono era yazannyirako mu ttiimu ya Kansas State Wildcats kwossa ne Creighton Bluejays .

## Obuto bwe
Kaluma yakulira mu kibuga Irving mu ssaza  Texas era okusoma  yakutandikira ku Universal Academy.  Oluvannyuma yadda ku Dream City Christian School e Glendale mu ssaza Arizona nga ali mu  mwaka gwe ogw’okubiri mu siniya.  Mu budde obwo Kaluma yali ku mutendera gwazannyi ab'olesa omutindo ogusukkulumye kugwa bulijjo  era muntandikwa yali assiza omukono kundagaano okuzannyira kiraabu ya University of Nevada eyitibwa  UNLV ku mutendera gwempaka z'amatendekero mu Amerika wabula oluvannyuma lw'omutendesi  TJ Otzelberger okuva ku UNLV endagaano ya Kaluma  yasazibwamu .  Wadde nga kiraabu nga  Arizona, Western Kentucky, ne Syracuse zaali zimwegwanyiza, yasalawo azannyire Creighton. 

## Nga omuzannyi ku mutendera gwamatendekero
Kaluma nga yakegatta ku Creighton yali omu ku bandika emizannyo gya kiraabu eno era mu sizoni eyo okutwaliza awamu yakolanga obugoba 10.4 wamu ne rebounds  5.4 buli muzannyo.  Mu sizoni eyaddako, Kaluma yali ku lukalala okuva omuzannyi awangula engule ya Karl Malone .  Okutwaliza awamu ebibalo byalaga nti mu sizoni eyo yali akola obugoba11.8, rebounds mukaaga, n'okuyamba banne okuteeba emirundi 1.6 buli muzannyo.  Oluvannyuma lwa sizoni, Kaluma yalangirira okuzannya mu 2023 NBA draft omuva abazannyi abasunsulwa okuzannyira mu liigi enkulu.  Oluvannyuma era yayingira akatale kabazannyi aka NCAA era erinnga lye naligya mu NBA draft.  

Kaluma yegatta ku Kansas State .  Mu Kansas State, ebibalo bya Kaluma byali; obugoba 14.4, rebounds 7.0, n'okuyamba banne okuteena emirundi 2.0 mu buli ddakiika 34.5 buli muzannyo gw'ensero. Sizoni bwe yaggwaako, Kaluma yegatta ku Texas .

Ku Texas, Kaluma okutwaliza awamu yateebanga  obugoba 12.2, rebounds 7.5, okuyamba banne okuteeba emirundi 1.8  mu buli ddakiika 30.0 ez'ensero.

## Ku kiraabu enkulu
Oluvannyuma lw’obutaba mu 2025 NBA draft, Kaluma yegatta ku Los Angeles Lakers nga omuzannyi atalina kiraabu mwava . 

## Ku ttiimu y’eggwanga
Kaluma yafuna obutuuze bwa Uganda mu 2020 era nazannyira ttiimu y'eggwanga ey'abasajja ezannya ensero mu mpaka za AfroBasket 2021 .   Kaluma era yali   ttiimu eyazannya mu mpaka z'okusunsula amawanga agali ag'okuzannya  mu mpaka z'ensi yonna eza FIBA Basketball World Cup 2023 . 

## Ebirala
Kaluma ayina Mugandawe  Adam Seiko era naye muzannyi wa nsero ku kiraabu ya San Diego State. Ab'oluganda bano basisinkanako mu mpaka za Elite Eight eza NCAA mu 2023 . 

## Ebijuliziddwa
Simon Ejua

**Simon Ejua** Munnayuganda, munnabyabufuzi. Yali minisita w’ebyentambula mu kabineeti ya Uganda okuva nga 1 Ogwomukaaga 2006 okutuuka nga 27 Ogwokutaano 2011.  Yasimatukka okusulibwa mu nkyukakyuka ezakolebwa mu kabineeti nga 16 Ogwokubiri 2009.  Mu nkyukakyuka ezakolebwa mu kabineeti nga 27 Ogwokutaano 2011, yasulibwa oluvanyuma n’asikizibwa Stephen Chebrot  eyali aweereza nga Memba mu Paarliamenti, akiikirira essaza ly'e Vurra mu Disitulikiti y'e Arua, okuva mu 2006 okutuuka mu 2011. Mu kalulu ka bonna aka 2011, yafiirwa ekifo kye mu Paalamenti eri Sam Agatre Okuonzi, munnabyabufuzi atalina kibiina nga ye mubaka ali mu ntebe mu kitundu ekyo. 

## Obuvo n'emisomo gye
Yazaalibwa mu Disitulikiti y’e Arua nga 3 Ogwomunaana 1968. Alina Diploma mu by’obusuubuzi, gye yafuna mu 1993 okuva mu Uganda College of Commerce, eryafuuka ebbanguliro ly'emisomo gya biziness erya Makerere University Business School mu 1997. Mu 2000, yafuna diguli ey'okubiri mu by’obusuubuzi mu kubala ebitabo okuva mu Ssettendekero wa Makerere . Yagenda mu maaso n’afuna dipuloma ey'enyongereza mu kukwasaganya eby'ensimbi eya Diploma in Financial Management okuva ku Uganda Martyrs University, mu 2003. Alina ne satifikeeti mu by'empuliziganya eya Certificate in Information Technology, gye yafuna mu 2003 okuva mu kkampuni ya Fintech Business Technology Solutions.

## Obumanyirivu mu mirimu
Mu 1994, Simon Ejua yakola nga kalabaalaba w'obutale mu Disitulikiti y’e Arua . Mu 1995, yakola okumala emyezi etaano ng’omuyambi wa bbaasa ku ssomero lya St. Charles Lwanga Secondary School e Koboko, mu Disitulikiti y’e Koboko . Oluvannyuma mu 1995, yalondebwa nga omubalirizi w’ebitabo mu ofiisi y’omubalirizi w’ebitabo bya Uganda, nga yaweereza mu kifo ekyo okutuusa mu 2005. Yayingira eby'obufuzi mu 2006, ng’avuganya ku kifo ky'omubaka mu Paalamenti ow'Essaza lye Vurra mu Disitulikiti y’e Arua. Yalondeddwa ku kaadi y’ekibiina ky’ebyobufuzi ekya National Resistance Movement . Yalondebwa okwegatta ku kabineeti mu 2006. Yafiirwa ekifo kye mu Paalamenti n’eku kabineeti nga 18 Ogwokusatu 2011  ne nga 27 Ogwokutaano 2011,  .

## Laba ne

* Vurra

## Ebijuliziddwa

## Ebijuliziddwa w'abweru wa Wikipedia

* Olukalala lwa baminisita mu bujjuvu, Ogwomukaaga 2006 
* Olukalala lwa baminisita mu bujjuvu, Ogwokubiri 2009 
* Olukalala lwa baminisita mu bujjuvu, Ogwokutaano 2011
* Okutiisibwatiisibwa eri Simon Ejua olw'okwesimbawo ku bwa mmemba wa  Paalamenti
Cotilda Nakate Kikomeko

**Cotilda Nakate Kikomeko** ye Minisita w'ebyenjigiriza, obuwereza, embera z'abantu ne ofiisi ya Nnaabagereka mu Bwakabaka bwa Buganda. Yaliko omukulu w’essomero lya Trinity College Nabbingo okuva mu 2002 okutuuka mu 2018. N'era yakolako nga ssentebe w’ekibiina ekigatta abakulira amasomero mu disitulikiti y’e Wakiso.

## Emirimu
Nakate mu kiseera kino aweereza Obwakabaka bwa Buganda nga minisita w'ebyenjigiriza, eby'obulamu, enkulaakulana y'abantu ne ofiisi ya Nnaabagereka. Yali wakusatu mu baddugavu abaakulirako essomero lya Trinity College Nabbingo era yaweereza okumala emyaka kkumi na mukaaga (16 2002 - 2018).  Yali omu ku bammemba ekkumi n'omusanvu ( 17) abaalondebwa ku kakiiko aka White paper okwetegereza alipoota y’akakiiko ku kukyala kw'akakiiko ka  Rwanderire ku Makerere. Yali ssentebe w'akakiiko k'eby'enjigiriza mu Bwakabaka bwa Buganda era yakola ne Minisitule y'eby'enjigiriza n'emizannyo. Yali ssentebe w’abakulira amasomero ga siniya mu Uganda.

## Omukululo.
Aweereddwa ekitiibwa kya *Owekitibwa* mu Bwakabaka bwa Buganda . Ekitiibwa "Owekitibwa," ekifunzibwa nga "Owek.", kitiibwa eky'enonno mu Bwakabaka bwa Buganda ekiraga obusukkulumu  bw'ekifo eky'ekitiibwa. Ekitiibwa kino yemu ku nkola engazi ey’ebitiibwa mu Bwakabaka bwa Buganda, ng'essira liteekebwa ku nsengeka y’eby'obuwangwa n’amakulu g’emirimu gy’obukulembeze mu bantu bannayuganda. Abantu abamanyifu ababadde n’engule eno kuliko Owek. Charles Peter Mayiga ne Owek. Ezekerial Tenywa Wako, bombi abagasse ettoffaali ku bukulembeze n’eby'obuwangwa bya Buganda. 

## Laba ne

* Charles Peter Mayiga
* Ezekerial Tenywa Wako
* Nnaabagereka wa Buganda
* Sylvia owa Buganda
* Kabaka wa Buganda

## Ebijuliziddwa
Ntare VI of Ankole

.

**Ntare VI** (omwezi ogusooka 10, 1940 – omwezi ogw'ekkumi 14, 2011) yeeyali Omugabe wa Nkore oba Ankole era nga ye wa 27 mu lulyo lwa Bahinda wadde nga teyafuga ku Ankole.

## Obuto bwe n'okusoma kwe
Ntare VI yazaalibwa nga John Patrick Barigye mu mwezi ogusooka  ogwa 1940 eri Omugabe Charles Godfrey Gasyonga II ow'obugabe bwa Ankole / Nkore, mu Uganda ne Namasole Constance Ndyomwishiki. Barigye yatikkirwa ddiguli mu by'enfuna mu Yunivasite y'e Cambridge  e Bungereza mu 1962 era ekyaddako kuba mubaka mu West Germany ne Vatican . Idi Amin, eyali pulezidenti wa Uganda mu kiseera ekyo, yawa Barigye omulimu nga omubaka oluvannyuma lwa Barigye ne kitaawe  okusaba Amin mu lujjudde obutazzaawo bugabe. 

Yafa mu mwezi gwa kkumi ogw'omwaka  2011 ku myaka 71 n’asikizibwa mutabani we, Kabaka Charles Rwebishengye amanyiddwa ngo'mugabe mu kiseera kino. 

## Okutuuzibwa ku ntebe y’obugabe

Okutuuzibwa kwe ku ntebe kwaliwo nga 20 ogw'ekkumi n'ogumu ,1993 era oluvannyuma gavumenti ya NRM n’emusazaamu. Yeeyali omukulembeze ow'enonno  eyasooka oluvannyuma lw'obukulembeze obw'enonno okuwerebwa mu 1967. Obugabe mu Ankole n'okutuusa kati tebunnazzibwawo, okwawukana ku bukulembeze obw'enonno  obulala mu Uganda nga Toro, Buganda ne Bunyoro . Pulezidenti Museveni yennyini yasazaamu okutuuzibwa ku ntebe mu 1993, ng’agamba nti abantu b’Ankole baalina okusalawo.

## Ebimukwatako ng'omuntu
Nga tannafa, John Patrick Barigye  yali wakati mu musango gw'okwawukana ne mukyala we Denise Kwezi era maama w'abaana be abana . Omusango gwali mu maaaso g'omulamuzi wa kkooti esooka . Wabula , kkooti yali ewadde abaagalana bano amagezi okugonjoolera obutakkaanya wabweru wa kkooti  okwewala okwanjala obuziina bwabwe mu lujjudde.

Mu mpaaba ye ku kkooti e Nakawa, Barigye yagamba nti yagezaakao enfunda nnyingi  okuzzza obuggya essanyo  ly'obufumbo naye   naye mukyala we teyali mwetegefu era teyalina kwagala  kuddamu bya bufumbo.

## Ebijuliziddwa

1. 

2. `

3. ANKOLE
Kimera of Buganda

**Kimera** yali Kabaka w'obwakabaka bwa Buganda wakati wa 1374 ne 1404. Yeeyali kabaka wa Buganda owookusatu .     

## Okulinnya ku namulondo
Kimera yeeyali omutabani yekka ow’omulangira Kalemeera, mutabani wa Kabaka Chwa I Nabakka .Kirambikiddwa ebitabo n’abawandiisi ab’enjawulo nga balaga Kimera ng'omutabani yekka ow’omulangira Kalemera. Kino ssi kituufu. Kimera yali mulongo era omulongo we yali Kato Kibi Kaganda, naye yennyini eyafuuka kabaka. Yawamba obwakabaka bwe mu Kiziba, nga mu kiseera kino ye Tanzania. Baali tebasobola kufuga Buganda bombi wamu, bwatyo n’agenda e Sesse, n’akomawo mu Buganda era n’agenda e bukiika ddyo. Nnyaabwe yali omuzaana Wannyana, agambibwa okuba nga yeeyali omukyala omutongole owa Kabaka Winyi I ow’e Bunyoro . 

## Okugatta ku buwangwa bwa Buganda
Kimera yessa mu lugendo okujja  e Buganda ng’awerekerwako nnyina era n’abomumaka ga Katumba (ow'ekika ky'e Nkima), kitaawe eyamwola. Olwatuuka e Buganda, Katumba yalondebwa ku bwa *Mugema*, omukulembeze ow'ensikirano ow’ekika ky'e Nkima .Mugema akola omulimu munene mu buwangwa bwa Buganda, nga okutikkira kabaka omuggya okutuusa ku mulembe gwa Mutebi I. 

Okuva e Bunyoro, yajja n’engoma y’obwakabaka Kibonabona, ekubwa kabaka omuggya ku matikkira. Ku mukolo guno, kabaka aweebwa akakomo ak'embira, era wabaawo okumulangirirako  nti "Ggwe Kimera." 

Maama wa Kimera yalondawo obutabeera na mutabani we mu kibuga , era nebamuzimbira amaka agayitibwa ol*usaka*, eryafuuka erinnya ettongole ery’amaka ga Namasole.

Abamu ku bakungu ab'amanyi ku mulembe gwe mwalimu ;

## Emyaka egyasembayo
Kabaka Kimera yattibwa mu butanwa mu kuyigga mu mwaka gwa 1404. Yakubwa muzukkulu we Kabaka Ttembo Kiridde, eyamusikira omuggo ku mutwe.  Ebyafaayo ebimu binyumya ku mbeera eyo ng’ekikolwa ekyakolebwa mu bugenderevu, naye ebisinga okumatiza bigamba nti kyali mu butanwa. Mu kusooka  yaziikibwa mu kifo we yafiira. Mu mwaka gwa 1869, ebisigalira bye byaziikulwa ne biddamu okuziikibwa e Lunnyo, okumpi n’ekibuga ky'Entebbe, okumpi n'amaka amatongole ag'omukulembeze w'eggwanga lya Uganda wegasangibwa leero.  Ebyafaayo ebirala ebyesigika biwa Bumera, Busiro nga ekifo we yaziikibwa. 

## Ebimwogerwako
*"Kimera, Kabaka owookusatu, ye yali omutandisi omutuufu ow'olulyo lwaffe."*

* Sir Edward Muteesa II, *Okutyoboola Obwakabaka bwange*, 1967 

*"Amakulu amatuufu ag'okusenguka kwa Kimera kwe kuba nti kwaleeta olulyo olupya."*

* MM Semakula Kiwanuka, *Ebyafaayo bya Buganda*, 1971 

## Emmeeza y’obusika

Yasikira        Kabaka wa Buganda        Ye nasikirwa

Chwa I          c. 1374-c .1404                  Ttembo

## Laba ne

* Kabaka wa Buganda

## Ebijuliziddwa

# 
# 
# 
# 
# 
# 
# J. Roscoe, The Baganda, 1911, pp.215.
# Kabaka Sir Edward Mutesa, *Desecration of My Kingdom*, 1967, pp.82.
# Kaggwa, Sir Apollo K, *Basekabaka be’Buganda* [translated by MM Semakula Kiwanuka]. Nairobi: East African Publishing House, 1971.
# 
# 
# Kabaka Edward Mutesa II, ibid.
# Kiwanuka, MM Semakula, *A History of Buganda: From the foundation of the Kingdom to 1900*. London: Longman, 1971.

## Ebijuliziddwa wabweru wa wikipedia

* Olukalala lwa Bassekabaka ba Buganda Archived  
 Kabaka wa Buganda
Sheikh Abdullahi Ssekimwanyi

**Sheikh Abdullah Ssekimwanyi** ye Munnayuganda eyasooka okulamaga e Makka mu Saudi Arabia mu myaka gya 1920. Okulamaga e Makka ye mpagi ey'okutaano oba ekikolwa ekiraga n'okunyikiza okukkiriza mu Busiraamu . Bwe yakomawo, yakuutira Abasiraamu okukomya okusaba Dhuhuri (eswala y'omuttuntu ku Lwokutaano). Era yatandika okuvvuunula khutuba (okubuulira) ku Lwokutaano mu Luganda n’ennimi endala ez’obuzaliranwa. Ono ye mutandisi w’ekibiina kya Africa Muslim Community, ekiwayi kya Juma, eky’e Bukoto-Nateete.   Okuva mu Gwomusanvu 2009, kisuubirizibwa nti mu Uganda mulimu Abasiraamu ababalirirwamu 3,916,717. 

## Ebijuliziddwa w'abweru wa Wikipedia

* Ebyafaayo by'enjawulo mu bibiina mu basiraamu ba Uganda  (Luganda)

## Laba ne

* Obusiraamu mu Uganda

## Ebijuliziddwa
John Wills

**John Jamieson Willis** CBE (8 Ogwekkuminogumu 1872 – 12 Ogwekkuminogumu 1954) yali mulabirizi w'aba Polotesitanti, Omulabirizi wa Uganda okuva mu 1912 okutuuka mu 1934 n’oluvannyuma n’afuuka omumyuka w'omulabirizi mu Leicester .  Ye ne William George Peel Omulabirizi w'e Mombasa bavunaanibwa olw'okugoberera endowooza n'enzikiriza saako olw'obutakkanya bw'aba kikuyu .

## Ebikwata ku bulamu bwe
Yazaalibwa nga 8 Ogwekkuminogumu1872, mutabani ow'okubiri eri Sir William Willis, omubalirizi w'ebitabo omukulu ow’amagye g’oku mazzi, era muzzukulu wa Joseph Tucker, kalabaalaba w'okuzimba amaato amalwanyi ag’oku mazzi   Willis yasomera ku Haileybury ne Pembroke College, Cambridge, gye yafunira diguli ye eya Bachelor of Arts (BA) mu 1894, Cambridge Master of Arts (MA Cantab) mu 1899, ne Doctor of Divinity (DD) mu 1912.   Yatuuzibwa mu 1895  era n’atandika omulimu ogw'okuweereza ng'omuyambi wa kabona mu Great Yarmouth .  Oluvannyuma yatandika okuweereza okumala ebbanga ng’omuminsani wa CMS okumala ebbanga eliwerako mu Afrika okukkakkana ng’afuuse Ssaabalabirizi w’e Kavirondo nga tannalondebwa ku bw'Obulabirizi mu 1912.   Mu 1934 yaddayo e Bungereza okubeera Omuyambi w’Omulabirizi w’e Leicester. Yafa nga 12 Ogwekkuminogumu 1954.

## Ebijuliziddwa

## Ebijuliziddwa w'abweru wa Wikipedia

* Ebifaananyi bya John Jamieson Willis ku National Portrait Gallery, London
Asif Din

**Mohamed Asif Din** (yazaalibwa 21 Ogwomwenda 1960) yaliko Omuzanyi wa cricket mu Bungereza eyazannya cricket w'amasaza mu Warwickshire okuva mu 1981 okutuuka mu 1995. Muzannyi akwata omugo gwa kuliketi nga akozesa ddyo ng'omuggo agutunulizza ekibegabega kya kkono (batsman) nga n'olumu yetololera ku kugulu kwe okukanyuga akapiira (legbreak bowler), asinga kumanyika olw'okuteeba kikumi n'okuwangula engule y'omuzannyi w'omupiira mu fayinolo ya Natwest Trophy eya 1993, abantu bangi bagitwala nga fayinolo y’awaka ekyasinze okunyuma. 

## Emirimu gye
Yazaalibwa 21 Ogwomwenda 1960 mu Kampala, Uganda, Din, okufaananako ng’enkumi n’enkumi z’ Abayindi abaali basenga mu Uganda, yagobwa mu ggwanga mu 1972 Idi Amin . Famire ye yatuuka e Bungereza nga balina pawundi 50 mu mannya gaabwe. 

Asif yatandika okuzannya second XI mu Warwickshire mu sizoni ya 1978 era n’ayanjulibwa eri ttiimu esooka mu 1981, n’azannya omupiira gwe ogwasooka mu ddaala erisooka ne Yorkshire .  Sizoni ye esooka yagimaliriza n'emisinde 878 ku average ya 26.60.  Sizoni eyaddako yakola ekyasa ekisooka mu ddaala erisooka mu lululumba lwa Middlesex bowling nga mulimu Wayne Daniel yateeba 102 mu ttiimu ku omugatte gwa 174.
Kiyimba owa Buganda

**Ntege Kiyimba** yali Sekabaka w'Obwakabaka bwa Buganda . Yafuga okuva mu 1464 okutuuka mu 1484. Ye Sekabaka wa Buganda ow’omukaaga.

## Okutuuzibwa ku Nnamulondo
Yali mutabani wa Kabaka Kiggala Mukaabya ow'omukaaga .  Nnyina yali Nabukalu, eyeddira Olugave, yeyali mukyala wa Kabaka Kiggala Mukaabya eyasooka. Yalya obwakabakamu 1464, nga kitaawe avudde ku Nnamulondo. Obufuzi bwe tebwasiimibwa nnyo olw’obukambwe bwe.  Yafa nga kitaawe tannafa era ekyavaamu kitaawe n’asikirwa.

## Obulamu bw’obufumbo
Yalina abakyala babiri naye nga talina baana ku mukyala yenna: 

* Bamuggya muwala wa Kisuule ow’ekika ky’e Njaza
* Gwojjanjaba, muwala wa Gunju, ow’ekika kya Butiko.

## Okufa
Yafiira Mpummudde era yasooka kuterekebwa Lukwanga mu Busiro. Yasikirwa kitaawe ku ntebe, mu 1484. &#x5B; ** &#x5D; Yaterekebwa e Sentema, Busiro, kati mu Disitulikiti y’e Wakiso. 

## Engeri gyebasikizibwa

## Laba ne

* Kabaka wa Buganda

## Ebijuliziddwa

## Ebiyungo eby’ebweru

* Olukalala lwa Bassekabaka ba Buganda Archived
Kiggala owa Buganda

**Kiggala Sewannaku Mukaabya Kasungubu** (yafa 1494) yali Kabaka w'Obwakabaka bwa Buganda . Yalamula okuva mu 1434 okutuuka mu 1464 n'okuva mu 1484 okutuuka mu 1494. Yali Kabaka wa Buganda ow'okutaano .

## Okutuuzibwa ku ntebe y’obwakabaka
Ye yali mutabani wa Kabaka Ttembo omukulu ne mukyala we Najjemba. Yatuula ku ntebe nga kitaawe agye omukono mu ngabo mu mwaka gwa 1434. Yatandikawo ekibuga ekikulu kye ku lusozi Kitala. Mu 1464, yalekulira okuva mu ntebe n’agilekera mutabani we, Ntege Kiyimba . Kiggala yadda ku ntebe oluvannyuma lw’okufa kwa mutabani we mu mwaka gwa 1484. Yaziba amaaso nga wayiseewo akaseera katono ng'obukulembeze bwe obw’okubiri bwakatandika . Yafuga wansi w'obukulembeze bw'aba ssaabaminisita . &#x5B; ** &#x5D;

## Obulamu bwe obw’obufumbo
Yawasa abakyala mukaaga nga bwe kirambikiddwa wansi: 

# Nabukalu Nabuto muwala wa Natiigo, ow’ekika ky’e Lugave
# Nakawuka muwala wa Senfuma ow'ekika kya Mamba
# Nakimera muwala wa Masembe ow’ekika ky’e Nsenene
# Nakku muwala wa Walusimbi, ow'ekika kya Ffumbe
# Nakyobula muwala wa Mbajja ow’ekika kya Mamba
# Nawampamba muwala wa Ggunju, ow’ekika kya Butiko

## Ensonga endala
 
Kabaka Kiggala yazaala abaana mwenda ab’obulenzi:

* Omulangira Wasswa, nga nnyina yali Omumbejja Nazibanja
* Omulangira Mawempe, nga nnyina yali Omumbejja Nazibanja
* Omulangira Semugalwa, nga nnyina yali Mumbejja Nazibanja
* Omulangira Bubula, nga nnyina yali Omumbejja Nazibanja
* Omulangira Kaggya, nga nnyina yali Omumbejja Nazibanja
* Kabaka Kiyimba Ntege, Kabaka wa Buganda, nga nnyina yali Nabukalu
* Omulangira Gogombe, nga nnyina yali Nakyobula
* Omulangira Kaasameeme, nga nnyina yali Nakawuka
* Omulangira Wampamba, nga nnyina yali Nawampamba. Yaggyibwa ku by'obusika lwa mawano geyakola bweyayagalana ne ssenga we. Omulangira Wampamba yawasa abakyala babiri (a) Lady Nakayima muwala wa kojja we Gunju, ow’ekika ky’e Butiko ne (b) Lady Naabagereka, ssenga era omusawo eri mukyala we eyasooka, mwannyina wa Gunju, ow’ekika ky’e Butiko. Yazaala abaana babiri ab’obulenzi:
** Kabaka Kayima Sendikaddiwa, Kabaka wa Buganda ow’omusanvu, nga nnyina yali Nakayima ne...
** Omulangira Kyabayinze, nga nnyina yali Naabagereka. Omulangira Kyabayinze yazaala omwana omu ow’obulenzi:
*** Omulangira Juma eyavuganya ku lw'obusika ne kizibwe we, Kabaka Nakibinge n'atafuna buwanguzi .

## Emyaka gye egy'asembayo
Kabaka Kiggala Mukaabya Sewannaku Kasungubu yaseerera mu 1494 ku myaka emikulu ddala era y'asikizibwa muzzukulu we Kayima Sendikaddiwa ku ntebe . Enjole ye y'aterekebwa mu kibuga ekikulu Manjja era akawanga ke ne bakaziika e Ddambwe mu Busiro. 

## Emmeeza eraga okusikira Nnamulondo

 

## Laba ne

* Kabaka wa Buganda

## Ebijuliziddwa

## Ebijuliziddwa w'abweru wa Wikipedia

* Olukalala lwa Bassekabaka ba Buganda Archived
James Baba

**James Boliba Baba** munnabyabufuzi Omunnayuganda era eyaliko omukungu wa gavumenti. Mu kiseera kino ye Minisita W'eggwanga Omubeezi Ow'ensonga Z'omunda mu kabineti ya Uganda. Yalondebwa mu kifo ekyo nga 27 Ogwokutaano  2011. Yadda mu bigere bya Matia Kasaija, eyalondebwa okubeera Minisita W'eggwanga Omubeezi Ow’eby'ensiImbi n'Okuteekateeka .  Nga tanakola ekyo, yaweerezaako nga Minisita W'eggwanga Omubeezi mu ofiisi y’Omumyuka wa Pulezidenti, okuva mu 2006 okutuuka mu 2011. Olw’ekifo kye eky’obwaminisita mu kabineti, era y'omu ku babaka ba Palamenti (MP). 

Mu 2021, yalondebwa mu palamenti ng’omubaka wa palamenti ku lwa Koboko.   mu palamenti ya Uganda, aweereza ku Kakiiko Akavunaanyizibwa ku Nsonga z’Omukago gw'Amawanga G'omubuvanjuba bwa Afrika. 

## Obulamu bwe n'obuyigirize
James Baba yazaalibwa mu Disitulikiti y’e Koboko nga 5 Ogwekumi, 1945. Alina diguli ya Bachelor of Arts mu byafaayo, okuva ku Makerere University, yunivasite ya gavumenti esinga obukadde mu Uganda. Era alina diguli eyookubiri mu nkolagana y’ensi yonna, gye yafuna mu 1975 okuva mu Yunivasite y’e Nairobi . Diguli ye eya Master of Arts mu by'okuddukanya emirimu gya gavumenti yamuweebwa mu 1993 okuva mu St. John's University e Queens mu New York City . 

## Emirimu gye
James Baba abaddeko ng’omukozi wa gavumenti mu minisitule ya Uganda Ey’ensonga Z’ebweru n’okubeera Omubaka mu mirimu gya Uganda egy’ebweru w’eggwanga. Wakati wa 1991 okutuuka mu 1994, yaweereza ng’Omubaka wa Uganda era Omumyuuka W’omubaka ow’enkalakkalira eyali Akiikirira mu Kibiina ky’Amawanga Amagatte mu kibuga New York . Oluvannyuma yakola nga  w’ekitongole kya Afrika, mu Minisitule y’Ensonga z’Ebweru ekisinganibwa mu Kampala, Uganda. Wakati wa 1998 ne 2001, yaweereza nga dayirekita w’enkolagana mu bitundu mu Minisitule y’Ensonga z’Ebweru. Wakati wa 2001 ne 2005, James Baba yaweereza ng'omubaka wa Uganda mu Japan . Yeegata ku by'obufuzi mu 2006, bwe yavuganya obulungi ku kifo kya palamenti ekya "Koboko County" mu Disitulikiti y'eKoboko,  n'aweereza ng'omubaka wa Palamenti okutuusa mu 2011.  Mu 2011, mu kulonda kw'eggwanga, yawangulwa mu kalulu k'okusunsula anaakwatira ekibiina kye bendera, yawangulwa **Ahmed Awongo** eyali muntebe nga  naye wa kibiina ky'eby'obufuzi ekya National Resistance Movement. Mu Gwokutaano gwa 2011, yalondebwa okubeera Minisita Omubeezi Ow’eggwanga  ku Nsonga z’Omunda. 

## Ebimukwatako
Mufumbo. Kigambibwa nti anyumirwa nnyo okuwuliriza ennyimba za kinaansi, okusoma, okukola dduyiro n’okukola obwanakyewa mu kitundu.

## Ebitiibwa
Japan:

*  Order of the Rising Sun, Gold And Silver Star (2018) 

## Laba ne

* Palamenti ya Uganda
* Kabineti ya Uganda
* Disitulikiti y'e Koboko

## Ebijuliziddwaamu

## Ewalala w'oyinza okubigya
Richard M Kavuma

**Richard M. Kavuma** Munnayuganda, munnamawulire era omuwandiisi w’olupapula lwa *[[:en:The_Observer_(Uganda)|The Observer]]* . Awandiikira n’empapula z’amawulire mu London omuli *[[:en:The_Guardian|Guardian]]* ne *[[:en:The_Observer|The Observer]]* ku pulojekiti ya Katine mu Uganda. Kavuma awangudde awaadi z’ensi yonna omuli emboozi ezisinze mu nkulaakulana n’obuyambi bw’abantu ng'eno yamuweebwa ekitongole kya United Nations Foundation mu 2006 era ne 2007 tawangula awaadi ya munnamawulire w'omwaka asinze okuva mu CNN Multichoice African Journalist of the Year Award 2007. Mu 2008 emiko gye egyamuwanguza engule, ezikwata ku Millennium Development Goals, gyafulumira mu kitabo eky'afulumizibwa aba United Nations Millennium Campaign. Ekitabo kino, **Good Policies, Poor Policing**, ky'atongozebwa mu kibuga Accra ekya Ghana, mu Gwomusanvu 2008. Richard M. Kavuma ye muwandiisi/ musunsuzi w’olupapula lwa The Observer olufuluma buli emirundi esatu mu wiiki ,Mmande, Olwakusatu n'Olwakutaano. bn

## Ensonda

* http://images.cnn.com/ensi yonna/africa/afirika/amawulire.july07.html
* https://web.archive.org/web/20081120103933/http://www.standagainstpoverty.org/en/node/57
* http://www.guardian.co.uk/education/2008/apr/29/amasomero mu nsi yonna.amasomero
* http://cms.unca.com/ebirimu/okulaba/6/10/
* http://www.observer.ug/index.php?option=com_content&view=article&id=2208:ebiruubirirwa-eby’enkulaakulana-bya-uganda-n’emyaka-enkumi&catid=61:alipoota-ey’enjawulo&Itemid=90
Nakibinge owa Buganda

**Nakibinge Kagali** yali Kabaka ow’omunaana mu Bwakabaka bwa Buganda, wakati wa 1524 ne 1554 AD. 

## Okutuuzibwa ku ntebe y’obwakabaka
Ye yali mutabani wa Kabaka Kayima Sendikaddiwa omukulu eyalamula okuva mu 1494 okutuuka mu 1524. Kabaka Nakibinge  ku Nnamulondo oluvanyuma lwa kitaawe okuseerera (afudde) mu 1524. Olubiri lwe y'aluteeka ku lusozi Bumbu. 

Mu kiseera kye eky'obukulembeze, Nakibinge yakola obulumbaganyi ku Bulemezi, ekyazuukusa Omukama w’e Bunyoro. Mu myaka egyaddirira, olutalo lwagenda mu maaso, era obulumbaganyi obw’amaanyi obw’Abanyoro bwawaliriza Nakibinge okunoonya obuyambi bw’amagye okuva mu bizinga by’e Ssesse. Wabula amaanyi agakozesebwa bannamaggye galeetera Nakibinge obuwanguzi naye nga bw'ali bw'akaseera katono. 

Wadde nga beeyongera okuyingira mu ttaka ly’e Bunyoro, Abanyoro baddamu okwegatta ne bagoba eggye lya Nakibinge okuva e Bunyoro. Abanyoro bagoba amagye ge nga bayita mu Bulemezi, Kyaddondo ne Mawokota. 

## Obulamu bwe obw’obufumbo
Yawasa abakyala munaana: 

* Nabitaba muwala wa Ndugwa ow'ekika ky'e Lugave
* Najjemba muwala wa Semwanga ow’ekika ky’e Ngonge
* Nalunga muwala wa Lusundo, ow’ekika ky’e Nvuma
* Nabakyaala Namulondo, Naabagareka, mwannyina wa Gunju, ow'ekika kya Butiko
* Nasuuna muwala wa Nankere ow’ekika kya Mamba
* Bukirwa, Nanzigu, muwala wa Sekayiba, ow’ekika ky’e Mbogo
* Nannono muwala wa Seggirinya ow'ekika ky'Engo. Nannono yakola ng'omukuuma ddamula oluvannyuma lw’okufa kwa bba okumala ebbanga lya myezi kkumi na munaana
* Kabejja

## Ensonga endala
Yazaala abaana bana ab’obulenzi n’abawala babiri:

# Kabaka Mulondo Sekajja, Kabaka wa Buganda, nga nnyina yali Namulondo
# Kabaka Jemba Busungwe, Kabaka wa Buganda, nga nnyina yali Najjemba
# Kabaka Suuna I Kisolo, Kabaka wa Buganda, nga nnyina yali Nassuuna
# Omulangira Nzigu, nga nnyina yali Bukirwa
# Omumbejja Batenga, nga nnyina yali Namulondo
# Omumbejja Nnono, nga nnyina yali Nannono. Yazaalibwa era n'afiirawo mu 1555. Yafa nga muto.

## Emyaka gye egisembayo
Kabaka Nakibinge yattibwa mu lutabaalo lw'eyalimu n'’Abanyoro, e Busajja, mu 1554. Yaterekebwa (yaziikibwa) e Kongojje mu Busiro. 

Okusinziira ku mukugu wa Buganda mu byafaayo Semakula Kiwanuka, okufa kwa Nakibinge kulaga enkomerero y'olulyo lwa "Babito" mu Buganda, era lwalangirira omulembe omupya.
 

## Obusika bwa Nnamulondo

## Laba ne

* Kabaka wa Buganda

## Ebijuliziddwa

## Ebijuliziddwa w'aby’ebweru wa Wikipedia

* Olukalala lwa Bassekabaka ba Buganda Byaterekebwa
Kayima owa Buganda

**Kayima Sendikaddiwa** ye Sekabaka ow’omusanvu mu bwakabaka bwa Buganda, wakati wa 1494 ne 1524.

## Okutuuzibwa ku Nnamulondo
Ye mutabani w’Omulangira Wampamba, mukyala we eyasooka, Nakayima. Yatuuzibwa ku Nnamulondo nga jjajjaawe, Kiggala Mukaabya afudde mu 1494. Yatandikawo olubiri lwe ku lusozi Nazzigo. &#x5B; ** &#x5D;

## Obulamu bw’obufumbo
Yalina abakyala babiri:

* Nababinge muwala wa Wampona ow'ekika kya Mamba
* Naddogo muwala wa Kasujja ow'ekika ky'e Ngeye

## Ensonga
Yazaala abaana babiri ab’obulenzi:

* Kabaka Nakibinge Kagali, eyazaalibwa Nababinge
* Omulangira (Omulangira) Kabasanda, nga nnyina yali Naddogo

## Emyaka egyasembayo
Yattibwa mu lutalo n’Omulangira Bwakamba ow’e Nyendo, e Sunga, mu 1524. Yaterekebwa e Nabulagala mu Busiro.

## Ennambika y'obusika

## Laba ne

* Kabaka wa Buganda

## Ebijuliziddwa

## Ebiyungo eby’ebweru

* Olukalala lwa Bassekabaka ba Buganda Archived
SK Mbuga

**Sulaiman Mbuga** (Yazaalibwa 14 Ogw'okubiri 1983) amanyiddwa enyo nga **SK Mbuga** Munnayuganda omusuubuzi, nannyini mukutu gwa byampuliziganya era muyambi w'abantu . Y'akulira Atroks Security Services,   kampuni y’eby'okwerinda mu Uganda emanyiddwa enyo olw’okugaba empeereza y’eby'okwerinda ey’omutindo. Ono y'omu ku Bannayuganda abagagga mu by'enfuna  

## Obuto bwe
Mbuga yazaalibwa mu 1983 e Masaka, mu bitundu by'e Kimaanya mu Uganda, eri abagenzi Yasin Mbabali ne Nakazzi Nuruyat. Pulayimale yagitandikira Masaka, oluvannyuma neyeegatta ku ssomero lya Bilal Islamic Primary school e Bwaise, Kampala .  Mbuga oluvannyuma yeegatta ku  ssomero lya Masaka Sekendule okufuna ebbqaluwa ye ey'obuyigirize. Mbuga yava mu ssomero n’atandika okunoonya sente  engeri gyeyalina batoobe ab'okulabiria olw’ensimbi entono ezaali ewaka. 

## Emirimu
Sulaiman Mbuga yatandikanga makanika wa leediyo ne ttivvi ku mutendera omutono e Kyengera mu Disitulikiti y’e Wakiso, oluvannyuma obukugu yabukyusa n’afuuka omuvuunuzi wa vidiyo mu tawuni eye Kyengera nemu Kisenyi mu Kampala. Mbuga aliyagala nyo okubeera omusuubuzi omututumufu era n'okusuubula ebizimbe n'ettaka byeyayingira ng'avudde muby'okuvuunula vidiyo. Mu 2002, yagenda mu South Afirika gye yafunira obugagga n’abusiga mu nsi ye Uganda. mu 2020, Mbuga yatandikawo **Select 4 Fun**, kampuni y'eby'amawulire omwali ttivi ng'ekola nga STV Uganda.  gyeyakola n'ekigendererwa eky'okufuula eby'okusanyusa by'omu Uganda  ebinene era nga birungi. 

## Omugabi w'obuyambi
Mu mwaka gwa 2021, Sulaiman Mbuga yawaayo ttani z’emmere emitwalo ena eri Bannayuganda mu kiseera ky’omuggalo gwa corona .  ] ​  Mu 2023, yeegatta ku kampeyini y'obwannakyewa eya Linda Ainembabazi  eyali alwanyisa kookolo .    Sulaiman Mbuga yazimba eddwaaliro ku ntandikwa ya 2015 nga lisangibwa e Kansanga, mu kitundu kya Kiwempe mu masekkati ga Uganda. Yagenderera okusitula ebyobulamu mu Kampala n’ebitundu ebirala ebiriraanyewo.  Mu 2017, Mbuga yatandikawo ekitongole ky’obwannakyewa ekiyitibwa Mbuga cares foundation ekyawa obuyambi eri abaana b’oku nguudo, bamaama abali obwannamunigina n’abakadde. 

## Obulamu bwe
Sulaiman Mbuga tmuzadde w'abaana abalenzi n'abawala mu  makaage e Buziga mu Uganda. Amanyiddwa olw’okubeera omwejalabi ne mubulamu obw'ebbeeyi.   

## Ebijulizidwa
Canon Andrew Nyote

**Canon Andrew Nyote** (2 Ogw'omusanvu 1940 - 28 Ogw'omukaaga 2021) yali mukulembeze w'eby'obufuzi n'ekitundu mu Uganda era nga ye Ssentebe wa Uganda People's Congress (UPC) era nga ye Ssentebe w'ekibiina ekigatta abasomesa abazadde (P.T.A) ku Mbale Secondary School. 

## Obulamu bwe obwasooka n’okusoma
Canon Andrew Nyote yasomera mu Nabongo Primary School era n’afuna awaadi esokerwako ey’obuyigirize bwa pulayimale, Oluvannyuma yeegatta ku Nabumali High School gye yaweebwa satifikeeti y’obuyigirize bwa siniya. Nyote yasemba kugenda e Yisirayiri okwongera okusoma era n’afuna diguli esook mu by'enjigiriza ku Yunivasite ye Telaviv mu Yisirayiri.  

## Ebijjukizo n’omukululo
Ekizimbe eky’ekijjukizokya Canon Andrew Nyote kyazimbibwa ku Mbale Senior Secondary School okumujjukira n’okusiima emirimu gya Canon Andrew Nyote eri  Mbale Secondary School ng’ettendekero awamu n'abayizi b'omu kitundu okutwaliza awamu. 

## Famile
Canon Andrew Nyote yali mufumbo ne Betty Elizabeth Nyote. Abafumbo bano balina omwana omulenzi ayitibwa Mwasa Nyote, era kojja wa Lanie Banks ate muto wa Wondo Irene, Robina Nyote.             

## Laba ne

* Lanie Banks
* Ekibiina ky’abazadde n’abasomesa
* Uganda People's Congress
* Mbale Secondary School

## Ebijuliziddwa
Simon Peter Engurait

**Simon Peter Engurait** (yazaalibwa August 28, 1971) munnayuganda omukatuliki enzaalwa y’e Amerika,  era yalondebwa okuba Omulabirizi w’e Houma-Thibodaux nga June 5, 2025, oluvannyuma lw’okuweereza ng’omuddukanya obulabirizi eyo okumala kumpi emyezi 18. Asomye n’okukola mu Amerika okuva mu 2007.

## Obulamu bwe n’okusoma
Engurait yazaalibwa Ngora, mu Buvanjuba bwa Uganda,  nga wa musanvu mu baana kkumi na bana. Omu ku baganda be mudyankoni ate mutoowe omulala mu sisita. Yasomera mu St. Peter’s College e Tororo era n’afuna diguli eyookubiri mu byobufuzi n’okuddukanya emirimu gya gavumenti okuva mu yunivasite y’e Makerere mu Kampala mu 1995. Oluvannyuma Engurait yafuna diguli ey'okubiri eya Business Administration okuva mu Maastricht School of Management mu Budaaki. 

Mu 2007, Engurait yagenda mu United States okusoma eby’eddiini, n’afuna diguli ey'okubiri mu by’omwoyo okuva mu Notre Dame Seminary e New Orleans, Louisiana, mu 2013.  

## Obusaserodooti
Engurait yatuuzibwa ku bwakabona nga May 25, 2013, Omulabirizi Sam Jacobs. Emirimu gye egy’obusumba gyalimu okuweereza ng’omusumba omubeezi mu Lutikko ya St. Francis de Sales e Houma, St. Genevieve Parish e Thibodaux, ne Christ the Redeemer Parish e Thibodaux. Yafuuka omusumba w’ekigo kya St. Bridget e Schriever mu January 2017.

### Obukulembeze bw’Obulabirizi
Mu 2016, Engurait yalondebwa okuba Moderator wa Curia ate mu 2017 n’afuuka Vicar General w’essaza lino.  Oluvannyuma lw'okufa kw'Omulabirizi Mario Dorsonville mu January 2024, Engurait yaweereza ng'omuddukanya essaza ly'obulabirizi okutuusa lwe yalondebwa ng'omulabirizi mu June 2025. 

## Obulabirizi
Nga June 5, 2025, Paapa Leo XIV yalonda Engurait ng’omulabirizi ow’omukaaga mu Houma-Thibodaux. Engurait yalaga obwetoowaze n’okwebaza olw’okulondebwa kwe, ng’aggumiza okwagala kwe eri ekitundu ky’e South Louisiana.  Okutukuzibwa kwe okw’obulabirizi kutegekeddwa nga September 5, 2025.

## Obulamu bwe
Engurait ayogera Olungereza, Oluteso, Olukiswahili, n’Olusipeyini.  Ayagala nnyo nnyo obuweereza bw’obufumbo era abadde akwatibwako nnyo obuwangwa bw’Abacajun. Oluvannyuma lw’okulondebwa kwe Engurait yagamba nti “South Louisiana ye maka, era njagala nnyo abantu abali wano. Kya nkizo okukugamba nti yee nga bwe ŋŋamba nti yee eri Katonda. Nkwagala, era nkitwala nga kitiibwa kinene okukuweereza ng’omulabirizi wo.” 

## Laba ne
 

## Ebijulizidwa

## Ebiyungo eby’ebweru

* Profile, Obulabirizi bw’e Houma-Thibodaux
* Obulabirizi bw’Abakatuliki b’e Houma–Thibodaux Omukutu Omutongole
Mulondo owa Buganda

**Mulondo Sekajja** yali Kabaka ow'omwenda mu Bwakabaka bwa Buganda eyalamula okuva mu 1555 okutuuka mu 1564.

## Okutuuzibwa ku Nnamulondo
Yali mutabani wa Kabaka Nakibinge Kagali, Kabaka wa Buganda, eyalamula wakati wa 1524 ne 1554. Maama we yali Nabakyaala Namulondo, omukyala owokuna owa kitaawe era ng ye yali Naabagereka . Yalondebwa okudda mu bigere bya kitaawe oluvanyuma lwa kitaawe okuseerera (okufa) era oluvannyuma lw’obufuzi bwa nnyina omuto okuggwaako mu kuzaalibwa kwa muwala we mu 1555. Yatandikawo Olubiri lwe ku lusozi Mitw’ebiri.

Munnabyafaayo Semakula Kiwanuka akakasa nti obufuzi bwa Mulondo buyinza okuba nga kaali kabonero akalaga entandikwa y’olulyo olupya.
 
Mu bufuzi bwe, Mulondo yakulembera ebikwekweto ebiwerako ng'alumbagana Buddu nga mu kiseera ekyo yali ekyali kitundu ku bwakabaka bwa Bunyoro-Kitara.

## Obulamu bwe obw’obufumbo
Yawasa mukyala we omu yekka, Nakku, muwala wa Naserenga, ow’ekika ky’e Ffumbe.

## Ensonga endala
Yazaala abaana basatu ab’obulenzi, mu mukazi we, Nakku ow’ekika ky’e Ffumbe:

* Omulangira Kazibwe
* Omulangira Walugembe
* Kabaka Sekamaanya Kisolo, Kabaka wa Buganda

## Emyaka gye egisembayo
Yaseererea (yafira) mu Lubiri e Kiryokyembi, e Mitw'ebiri.Yaterekebwa (yaziikiddwa) Gombe, mu Ssaza ly'eBulemeezi era akaba ke kaziikibwa mu Lubiri lwe.  Ensonda endala ziteeka ekifo we yaziikibwa e Bulondo Busiro. 

## Engeri ba Kabaka gy'ebazze b'eddiringana

## Laba ne

* Kabaka wa Buganda

## Ebijuliziddwa

## Ebijuliziddwa w'abweru wa Wikipedia

* Olukalala lwa Bassekabaka ba Buganda
Jemba owa Buganda

**Jemba Busungwe** (yaseerera (yafa) mu 1584) yali Kabaka ow'ekkumi mu Bwakabaka bwa Buganda wakati wa 1564 ne 1584. Ku mulembe gwe ajjukirwa nga bwa Kabaka ow'ekisa era omukkakkamu. 

## Okutuuzibwa ku Nnamulondo
Yali mutabani wa Kabaka Nakibinge Kagali, Kabaka wa Buganda, wakati wa 1524 ne 1554. Maama we yali Najjemba, mukyala wa kitaawe owokubiri. Yatuuzibwa ku ntebe y’Obwakabaka oluvanyuma lw'okufa kwa mukulu we. Yazimba Olubiri lwe ku lusozi Bubango, ery'afuuka Essaza ly'e Busiro mu Disitulikiti y’e Wakiso .

## Obulamu bwe obw’obufumbo
Yalina abakyala basatu : 

* Nabbanja muwala wa Kayiira ow’ekika ky’e Mbogo
* Nakkazi muwala wa Gabunga, ow’ekika kya Mamba
* Nanfuka muwala wa Kasujja, ow’ekika ky’e Ngeye

## Ensonga endala
Yazaala abaana bana ab’obulenzi: 

* Omulangira Kawaali, nga nnyina yali Nabbanja
* Omulangira Lulume, nga nnyina yali Nabbanja
* Omulangira Gogombe, nga nnyina yali Nakkazi
* Omulangira Zigulu, nga nnyina yali Nanfuka

## Emyaka gye egy'oluvannyuma
Yaseererera (yafiira) mu Lubiri lwa Bagambamunyoro, Bubango mu Ssaza ly'eBusiro mu 1584. Yaterekebwa (yaziikibwa) e Gombe, mu Ssaza ly'eBulemeezi era akaba ke kaziikibwa mu lubiri lwe.  Ensonda endala ziraga nti yaziikibwa Bubango, Busiro. 

## Laba ne

* Kabaka wa Buganda

## Engeri ba Kabaka gye bazze b'eddiringana

## Ebijuliziddwa

## Ebijuliziddwa w'abweru wa Wikipedia

* Olukalala lwa Bassekabaka ba Buganda kiterekeddwa
Ssuuna I of Buganda

**Suuna I Kisolo**, era nga liwandiikibwa nga **Ssuuna I Kisolo**, yali Sekabaka ow'omulundi ogwa 11 mu Bwakabaka bwa Buganda, yafuga wakati wa 1584 - 1614 mweyafiira. Obufuzi bwe bujjukirwa nga bwa kisa era omukkakkamu.

## Okulya obwa Kabaka
Yali mutabani wa Kabaka Nakibinge Kagali, sekabaka wa Buganda wakati wa 1524 - 1554. Maama we yali Nassuuna, mukyala wa kitaawe ow'okutaano . Yalya Obwakabaka oluvannyuma lw’okufa kwa mukulu we, Kabaka Jemba, mu 1584. Yatandikawo olubiri olwe Jimbo ku lusozi.

## Obulamu bw’obufumbo
Yawasa abakyala babiri: 

* Nakigo muwala wa Walusimbi, ow'ekika kya Ffumbe
* Naluggwa muwala wa Lwoomwa ow'ekika ky'e Ndiga

Era yawasaayo abakyala abalala babiri ab'okwekumisa.

## Ensonga
Yazaala abaana bana ab’obulenzi: 

* Omulangira (Omulangira) Sewatti, nga nnyina yali Nakigo
* Omulangira (Omulangira) Gogombe
* Omulangira (Omulangira) Kawaali
* Kabaka Kimbugwe, Kabaka wa Buganda, nga nnyina yali Naluggwa.

## Emyaka egyasembayo
Yakisa omukono mu myaka egy'omu makkati, mu kibuga kye ekikulu e Jimbo, Busiro mu 1614. Yaterekebwa e Gombe ate akawanga ke ne katerekebwa e Jimbo.

## Laba ne

* Suna II eya Buganda
* Kabaka wa Buganda

## Ennambika y'obusika

## Ebijuliziddwa

* Olukalala lwa Bassekabaka ba Buganda
Ssuuna I owa Buganda

**Suuna I Kisolo**, era awandiikibwa nga **Ssuuna I Kisolo**, yali Kabaka ow'omulundi ogw'ekkuminogumu (11) mu Bwakabaka bwa Buganda, yalamula okuva nga 1584 okutuusa lwe yaseerera (yafa) mu 1614. Omulembe gwe ajjukirwa okubeera ow'ekisa era omukkakkamu. 

## Okutuuzibwa ku ntebe y’obwakabaka
Yali mutabani wa Kabaka Nakibinge Kagali, Kabaka wa Buganda wakati wa 1524 ne 1554. Maama we yali Nassuuna, mukyala wa kitaawe owokutaano . Yatuula ku Nnamulondo oluvannyuma lw’okuseerera (kufa) kwa mukulu we, Kabaka Jemba, mu 1584. Yatandikawo Olubirir lwe ku lusozi Jimbo.

## Obulamu bwe obw’obufumbo
Yawasa abakyala babiri: 

* Nakigo muwala wa Walusimbi, ow'ekika kya Ffumbe
* Naluggwa muwala wa Lwoomwa ow'ekika ky'e Ndiga

Era yawasa n'abakyala abalala babiri "ku mabbali".

## Ensonga endala ezimukwatako
Yazaala abaana ab’obulenzi bana : 

* Omulangira Sewatti, nga nnyina yali Nakigo
* Omulangira Gogombe
* Omulangira Kawaali
* Kabaka Kimbugwe, Kabaka wa Buganda, nga nnyina yali Naluggwa.

## Emyaka gye egy'oluvanyuma
Yafiira mu myaka gya makkati, mu lubiri lwe e Jimbo mu Busiro mu 1614. Yaterekebwa (yaziikibwa) mu Gombe n'akaba ke kaziikibwa Jimbo. 

## Laba ne

* Suna II owa Buganda
* Kabaka wa Buganda

## Engeri ba Kabaka gye bazze b'eddiringana

## Ebijuliziddwa

## Ebijuliziddwa w'abweru wa Wikipedia

* Olukalala lwa Bassekabaka ba Buganda